Arkistokuva Fazerin leipomosta. Kuva: Kimmo Brandt

Fazerin omistajasukuun kuuluva Karl Fazer harkitsee muuttoa pois Suomesta perintöveron takia, kertoo Yle.

A-studion haastattelussa Karl Fazer kertoo miettivänsä tapoja viedä yhtiötään eteenpäin. Nykyinen perintöveromalli johtaa hänen mukaansa siihen, ettei perhe näe järkevää tapaa rahoittaa sukupolvenvaihdosta.

Fazer sanoo, että hänellä on tällä hetkellä vain kaksi vaihtoehtoa: joko myydä osuutensa tai muuttaa pois Suomesta. Hän myöntää suoraan olevansa aikeissa muuttaa, mutta sanoo vastaavansa kysymykseen vain omalta osaltaan.

Karl Fazer on yksi Fazer-yhtiön runsaasta 80 omistajasta.

Julkisuudessa kovasti huomiota jo aiemmin sai liikemies Björn Wahlroos, joka kertoi siirtäneensä vuonna 2013 kirjansa Ruotsiin suurten perintöverojen vuoksi. Myös vuorineuvos Maarit Toivanen-Kovisto on kertonut lähteneensä veroja pakoon Portugaliin.